Carl Valentin Falsen

Carl Valentin Falsen (født 27. mai 1787 i Kristiania, død 14. april 1852 i Kristiansand) var en norsk stortingsmann og amtmann.
Carl Valentin Falsen var sønn av justitiarius Enevold Falsen og en yngre bror av Christian Magnus Falsen.

Falsen ble i 1813 by- og rådstueskriver i Trondheim, i 1826 sorenskriver i Eiker, 1839 amtmann i Bratsberg og endelig i 1846 stiftamtmand i Kristiansand.

Alt under forhandlingene i Trondheim under prins Christian Frederiks opphold der i februar 1814 fikk hans meninger stor betydning for fremtidens politiske utvikling i Norge. Han var forfatter av Trondhjemsadressen i januar 1814. Falsen deltok fra 1818 på følgende storting: 1818 og 1821 som representant fra Trondheim, 1830 og alle ting til og med 1839 fra Buskerud, 1842 og 1845 fra Bratsberg og 1848 fra Kristiansand. Allerede i 1821 ble han president i Lagtinget, senere var han president både i Odelstinget og i Stortinget i flere år.

I 1822 fikk han ridderkorset av Nordstjerneordenen og i 1847 ble han utnevnt til kommandør av St. Olavs Orden.

Referanser

Kilder 
 J. L. Quisling: Gjerpen. En bygdebok, Kristiania, 1917
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Eksterne lenker 
 
 

1814 i Norge
Stortingspresidenter
Stortingsrepresentanter for Trondheim og Levanger
Stortingsrepresentanter for Kristiansand
Stortingsrepresentanter for Buskerud
Stortingsrepresentanter for Telemark
Stortingsrepresentanter 1818–1820
Stortingsrepresentanter 1821–1823
Stortingsrepresentanter 1830–1832
Stortingsrepresentanter 1833–1835
Stortingsrepresentanter 1836–1838
Stortingsrepresentanter 1839–1841
Stortingsrepresentanter 1842–1844
Stortingsrepresentanter 1845–1847
Stortingsrepresentanter 1848–1850
Norske amtmenn
Fylkesmenn i Telemark
Fylkesmenn i Vest-Agder
Sorenskrivere
St. Olavs Orden
Nordstjerneordenen
Personer fra Oslo
Alumni fra Københavns Universitet
Slekten Falsen